Ұйымдастырылған оқу іс - әрекетіне арналған технологиялық картасы.  
Күні: 22.02.2021.

Білім беру саласы:Шығармашылық

Бөлімі:Мүсіндеу

Тақырыбы: «Мен аспазшы боламын.»

Мақсаты: Балаларды болашақ мамандықтарына бейімдей отырып, таңдаған мамандықтарына қызығушылықтарын арттыру

Білімділік: Пішінді мүсіндеудің басу, қысу, жалпақтау әдістерін пайдалана отырып, балаларды әртүрлі пішінді заттарды мүсіндеуге үйрету.

Дамытушылық: Тілдерін дамыту,саусақтың ұсақ бұлшық еттерінің қозғалысын жетілдіру.

Тәрбиелік:Ұқыпты жұмыс істеу дағдыларын қалыптастыру. Еңбекке деген құштарлығын ояту. Үлкендердің еңбегі туралы түсініктерін кеңейту, құрметтеуге, бағалауға, бастаған істі аяғына жеткізуге тәрбиелеу.

Көрнекілік: дайын қамыр, тақтайша,сүлгі,оқтау,үлгі суреттер, арнайы киім,слайд.

|  |  |  |
| --- | --- | --- |
| Қызметтің кезеңдері | Тәрбиеші әрекеті | Бала әрекеті |
| Мотивация | 1.Жылулық шеңбері.  Сәлем саған алтын күн,  Сәлем саған көк аспан.  Сәлем саған жер ана,  Сәлем саған достарым,  Сәлеметсіздерме  қонақтар.   Қане,  бір-бірімзге жылы лебіздер білдірейік: мейірімді бол, талапты бол, көңілді бол,т.б  Жарайсыңдар балалар қане орнымызға жайғасамыз. | Балалар өлең жолдарын айтады,тілектерін білдіреді. |
| Ізденіс-ұйымдастыру кезеңі | Балалар енді суретке назар аударайықшы (слайд)  - Қандай мамандық иелерін білесіңдер ?  Мысалы – дәрігер маманы кім? – ол кішкентай балалармен үлкендерді емдейді. Құрылысшы маманы кім? – көп қабатты, зәулім үйлер салады. Мұғалім маманы кім? – оқу мен жазуды үйрететін, білім беретін апай. Маи қызметкері кім? – елдің тыныштығын қорғайтын маман.  Шаштараз маманы кім? – түрлі шаш сәндейтін адам. Сатушы кім? – ол азық – түліктер сататын адам.  Аспазшы маманы кім? – дәмді ас пісірумен айналысады. Бұл адамдардың барлығын бір сөзбен айтқанда мамандық иелері дейміз. Біздің таңдауымыз да әртүрлі. Біреуің ертең ақын, екіншің инженер, үшіншің құрылысшы боласыңдар.  - Қалай ойлайсыңдар осылардың барлығы біздің өмірімізге қажет пе?  Жұмбақ:  Бал татыған мәзір, Ол бар жерде әзір. (Аспазшы)  Біз бүгінгі оқу қызметімізде азпазшы мамандығы туралы айтамыз. Тамақты жақсы дайындайтын маман барлық жерде қажет. Перзентханада, балалар үйінде, зауытта, қазіргі заманғы офис пен сәулетті мейманханаларда аспазшы таптырмайтын мамандық.  Сергіту сәті:  «Айгөйлек» биі. (Есік қағылады)  Аспазшы: Сәлеметсіңдер ме балалар, сендер мені таныдыңдар ма? Мен қандай маман иесімін?  -Бізге балалар қонаққа аспазшы келген екен. Бүгін барлығымыз аспазшы апайларыңа тәтті тоқаштар жасап берейік. Ол үшін балалар мына бейнетаспаға назарымызды аударайық. (Бейнеролик көрсетіледі)  Тәтті тоқаш жасау үшін нені қолданамыз?  Тәрбиеші қамырдан тәтті тоқаштың үлгісін жасап балаларға көрсетеді.  Тәтті тоқаштардың мүсінін қалыппен басып жасайды. Әшекейлеп безендіреді. Әр балаға көмек беру.  -Балалар мен сендер жасаған тоқаштарыңды пісіріп әкелейін, маған жинап беріңдер.Аспазшы тәтті тоқаштарды жасап бергендеріне рахмет айтып, тоқаштарды балалардың өздеріне пісіріп әкелуге жинап алып кетеді. | Балалар слайдқа назар аударады.  - сұрақтарға жауап береді.  .  -Қажет.  -Аспазшы  Қимыл-қозғалыспен жасайды**.**  -Сәлеметсіз бе  -Аспазшы  Дайын қамырды, қалыпты, оқтауды қолданамыз.  Балалар жұмысқа кіріседі. |
| Рефлексия | Сабақты қорытындылау.  -бүгін сабақта не жасадық?  -сабақ ұнады ма?  Өте жақсы балалар, ер жеткен соң ата – аналарың мақтан ететін, өзгелер құрметтейтін, сыйлайтын, ең бастысы елін мақтан тұтатын азамат, маман иесі болыңдар!  - Балалар сендер қандай маман иелер болсаңдар да, ол мамандықтың бәрі қажет, бәрі жақсы екенін ұмытпаңдар.Өздеріне мамандық таңдауда, қателеспеу керек. Өз армандарыңа жетіңдер.  Балаларды мадақтау.  Ас - адамның арқауы” демекші осымен сабағымызды аяқтаймыз. | -Тәтті тоқаш жасадық.  -Ұнады.  Балалар жұмысынан көрме ұйымдастыру. |

Күтілетін нәтиже:

Білу керек:Мамандық турал мүсіндеуге құштарлығы мен бастаған істі соңына дейін жеткізуге дағдылануды,еңбекті ойынмен ұштастыруды түсінеді.

Игеру керек: Жаю,жалпақтау ырғақты домалату әдістерін пайдаланып, қамырдан әртүрлі қалыптан мүсіндерді басып шығаруды.

Меңгеру керек:Қосымша заттармен әрлеу және негізгі мүсінге қосымшаны икемдеп жапсыру әдісін меңгереді.